Það er á hendi Samgöngustofu að ganga úr skugga um að þjálfun flugmanna fari fram samkvæmt settum reglum Evrópusambandsins . Stofnunin er þó ekki með sérstakt eftirlit með þjálfun erlendra flugfélaga sem kunna að hafa viðkomu á Íslandi . 11. janúar 2020 Hluti af MAX þotum Icelandair sem kyrrsettar hafa verið síðan um miðjan mars í fyrra . Mynd : Gunnlaugur Rögnvaldsson Auk Icelandair þá hafa flugfélögin Air Canada og Norwegian nýtt Boeing MAX þotur í flug til og frá Keflavíkurflugvelli . Allar flugvélar af þessari tegund hafa nú verið kyrrsettar frá því um miðjan mars í fyrra og ekki er vitað hvenæ þær fara í loftið á ný . Icelandair gerir ráð fyrir þeim í loftið í maí . Innanhús samskipti milli sérfræðinga Boeing flugvélaframleiðandans , sem birt voru í fyrradag , gefa til kynna að eftirlitsstofnanir hafi ekki ekki í öllum tilvikum fengið viðunandi upplýsingar um MAX þoturnar . Samkvæmt svari frá Samgöngustofu , við fyrirspurn Túrista , þá er fylgst með framvindu mála varðandi Boeing 737 MAX innan stofnunarinnar . Einkum með tilliti til afstöðu Flugöryggisstofnunar Evrópusambandsins ( EASA ) en umrædd stofnun ber ábyrgð á vottun loftfara sem eru skráð í ESB og EES ríkjum og gefur út fyrirmæli hvað það varðar . „ Ráðstafanir Samgöngustofa felast þannig í nánu samráði við EASA . EASA fylgir málinu eftir þannig að þessi tegund flugvéla verður ekki tekin aftur í notkun fyrr en ítarlegu tæknilegu mati og viðeigandi ráðstöfunum er lokið auk þess sem kröfur varðandi þjálfun og endurþjálfun flugmanna verða skoðaðar sérstaklega og þjálfun lokið samkvæmt því , ” segir í svari stofnunarinnar . Stjórnendur og sérfræðingar Boeing lögðu mikla áherslu á að ekki yrðu gerðar kröfur um að flugmenn , með reynslu af eldri gerðum af Boeing 737 þotum , þyrftu að fara í gegnum sérstaka þjálfun áður en þeir færu í loftið á MAX þotunum . Settur forstjóri Boeing gaf það his vegar út í vikunni að nú yrðu allir flugmenn að gangast undir þjálfun í flughermi áður en þeir fá leyfi til að fljúga MAX þotunum . Það er Samgöngustofa sem fylgir því eftir að þjálfun flugmanna , hjá evrópskum flugrekendum , fari fram skv. ESB reglum sem innleiddar hafa verið hér á landi . „ Allir flugmenn sem hafa í dag tegundaráritun á Boegin 737 MAX og þeir sem fara í nýþjálfun munu þurfa að uppfylla kröfur varðandi þjálfun og fylgist Samgöngustofa með að því verði framfylgt , ” segir í svari stofnunarinnar Sem fyrr segir er það ekki aðeins Icelandair sem nýtt hefur MAX þoturnar í Íslandsflug . Samgöngustofa framkvæmir þó ekki úttektir né sérstakt eftirlit með þjálfun erlendra flugfélaga sem kunna að hafa viðkomu á Íslandi því það er á ábyrgð viðkomandi flugmálayfirvalda þar sem flugfélögin eru skráð samkvæmt Samgöngustofu . „ Fullyrða má að öll flugmálayfirvöld þar sem Boeing 737 MAX er á skrá fylgjast ítarlega með þróun mála og verður séð til þess að endurskoðaðar kröfur um starfrækslu Boeing 737 MAX verði uppfylltar , ” segir að lokum í svari Samgöngustofu við fyrirspurn Túrista . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is